Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelilaisvirkamiehet: Minkäänlaista sopimusta -
Gazan islamistijärjestöjen kanssa ei ole vielä solmittu, -
mutta tietyt Egyptin ja YK:n välittämät järjestelyt ovat toteutuneet.
Pääministeri Netanjahu esitteli turvallisuuskabinetille -
"2030 turvallisuuskonseptin", -
jolla pyritään vahvistamaan Israelin puolustus- ja hyökkäysvalmiuksia.
Turkin liira on alkanut toipua suhteessa dollariin -
keskuspankin hätätoimien -
ja amerikkalaistuotteiden tullimaksujen korottamisen jälkeen.
Israelilaisvirkamiehet sanovat, että minkäänlaista sopimusta -
Gazan islamistijärjestöjen kanssa ei ole vielä solmittu.
Sen sijaan tietyt Egyptin ja YK:n välittämät järjestelyt ovat toteutuneet:
"Jos rauha säilyy, -
Israel päästää vastineeksi suurempia määriä polttoainetta Gazaan, -
jotta gazalaiset voivat saada sähköä enemmän kuin 4―5 tuntia päivässä."
Lisäksi Israel pitää Keren Shalomin raja-aseman pysyvästi auki -
ja laajentaa edelleen Gazan rannikon kalastusvyöhykettä.
Israel edellyttää kuitenkin, että Gazaan toimitettavalle kaasulle -
on saatava rahoitus Persianlahden arabimaista.
Tämä on hyvä askel.
Jos Allah suo, saamme muitakin helpotuksia.
Tämä kaupunki on kuristumassa. Ihmiset tarvitsevat tavaroita.
Juhlapyhät lähestyvät. Nämä ovat olleet katastrofaalisia aikoja.
Jos Allah suo, asiat kääntyvät vielä parempaan suuntaan.
Miehittäjän puheet kalastusvyöhyk- keen laajentamisesta ovat turhia -
niin kauan kuin päivittäiset sota- rikokset kalastajia vastaan jatkuvat.
Mainitut laajennukset eivät sitä paitsi ole taloudellisestikaan merkittäviä.
Israelin turvallisuustahot uskovat, -
että tulitauko Gazan islamistiryhmien kanssa pitää -
ja että Hamas pidättyy kiihdyttämästä vihollisuuksia.
Väkivallan yllyttyä viime viikolla -
Israelin ilmavoimat vastasi tilanteeseen voimalla -
tuhoamalla monikerroksisen raken- nuksen Gaza Cityn hienostoalueella.
Israel uskoo, että tämä käänsi Hamasin tulitauon kannalle.
Israelilaisvirkamiesten mukaan Hamas ymmärsi Israelin ilmaisseen iskulla -
linjansa ja että vastaavanlaisia iskuja seuraisi jatkossakin.
Vaikka Egyptin välittämää järjestelyä on jo alettu toteuttaa, -
palestiinalaispresidentti Abbas on kuitenkin pysynyt sivussa.
Hän on kyllä sallinut neuvottelut, mutta ei ole itse osallistunut niihin -
eikä ole osaltaan edistänyt Gazaa koskevaa järjestelyä mitenkään.
Muita aiheita: Pääministeri Netanjahu esitteli turvallisuuskabinetille -
"2030 turvallisuuskonseptin", jota on työstetty kahden viime vuoden ajan.
Netanjahu kävi turvallisuuskabinetin kokouksessa läpi -
tulevan vuosikymmenen uhkakuvia -
ja suunnitelmia siitä, miten mahdollisiin uhkiin voidaan vastata.
Asiakirja on toistaiseksi salainen, -
ja se esitellään pian kokonaisuudessaan -
knessetin tiedustelu- ja turvallisuuspalveluiden alakomitealle, -
armeijan yleisesikunnalle ja Israelin turvallisuuspalveluille.
Ainoastaan asiakirjan budjettia koskeva osuus on julkinen, -
ja se tuodaan pian kabinetille hyväksyttäväksi.
Sen mukaan Israelin turvallisuusbudjettia korotetaan -
0,2 ― 0,3 prosenttia bruttokansantuotteesta -
lisäyksenä nykyiseen 6 prosenttiin.
Kun bruttokansantuote nousee 0,5 biljoonaan dollariin, -
Israelin kaikkien turvallisuuselinten budjetit arvioidaan uudestaan.
Varoja tullaan kohdentamaan mm. hyökkäysvalmiuksien vahvistamiseen,-
kybervalmiuksiin, ohjuspuolustuksen parantamiseen, -
kotirintaman turvallisuuden kehittämiseen -
sekä turva-aitaprojektien loppuunsaattamiseen.
Pääministeri Netanjahu selosti televisiopuheessaan -
"2030 turvallisuuskonseptin" merkitystä.
Lähi-itä on muuttunut viime vuosina dramaattisesti, -
ja myös uhat ympärillämme muuttuvat nopeasti.
Siksi olen nyt esitellyt "2030 turvallisuuskonseptin".
En voi antaa tarkempaa tietoa joukkojen vahvistamisesta, -
mutta sen voin sanoa, että lukuisat uhat ja muutokset -
edellyttävät lisämäärärahoja Israelin kaikille turvallisuustahoille.
Se on turvallisuutemme kannalta elintärkeää.
Taloutemme on kyllin vahva kestämään nämä lisäykset.
Olemme viimeiset 20 vuotta tukeneet vapaata markkinataloutta -
valtion tarpeita ja eritoten turvallisuutta ajatellen.
Nyt tarvitsemme lisärahoitusta turvallisuussektorille -
taloutemme ja muiden tarpeidemme turvaamiseksi.
Sitten Syyriaan: Syyrialaiset toivovat, -
että Daraan maakunnan takaisinvaltaus -
merkitsisi piristystä Syyrian taloudelle.
Daraa on tärkeää maatalousaluetta. Syyrian hallituksen joukot -
aloittivat Daraan takaisinvaltauksen kesäkuun lopulla ja ovat nyt saaneet -
kaikki asemapaikat Jordanian rajalla haltuunsa.
Syyrian lippu liehuu jälleen Daraassa,-
alueella, joka rajoittuu Jordaniaan ja Israelin Golaniin.
Syyrian konflikti lähti liikkeelle -
juuri Daraan maakunnasta.
Olemme Jarmukin ja Syyria―Israel-rajan leikkauspisteessä.
Syyrian hallituksen kokeneet joukot karkottivat Isisin taistelijat alueelta.
Syyrian hallituksen joukot varmistivat lopuksi vielä huolellisesti, -
että Daraan alue on kokonaan vapautettu.
Syyrian lounaisosaa pidetään -
maan hedelmällisimpänä seutuna ja siksi strategisena alueena.
Se oli islamistikapinallisten hallussa yli seitsemän vuoden ajan.
Sitten Turkkiin: -
Turkin liira on alkanut toipua suhteessa dollariin -
keskuspankin hätätoimien -
ja amerikkalaistuotteiden tullimaksujen korottamisen jälkeen.
Turkin toimet olivat vastaus Yhdysvalloille.
USA asetti aiemmin pakotteita kahdelle turkkilaisministerille, -
jotka olivat keskeisessä roolissa -
vangitun amerikkalaispastorin Andrew Brunsonin tapauksessa. USA myös -
kaksinkertaisti Turkista tuotavan teräksen ja alumiinin tullimaksut.
Turkin hallitus katsoo, -
että tämä viimeaikainen juridis- ja poliittisluonteinen jännitys, -
jolla on ollut taloudellisia seuraamuksia, -
on osa Amerikan laajempaa hyökkäystä Lähi-idässä.
Tällaisella toiminnalla saadaan vaikutusvaltaa, -
jota voidaan hyödyntää konkreettisten tulosten saavuttamiseksi -
diplomaattisella ja poliittisella areenalla.
Turkin keskuspankki ryhtyi maanantaina -
toimenpiteisiin liiran pelastamiseksi. Se mm. lupasi tarjota pankeille -
tarvittavan likviditeetin, jotta niiden maksukyky säilyy.
Turkki ryhtyi myös valvomaan koti- maisten luottokorttiostojen maksueriä.
Näillä toimenpiteillä -
Turkin hallitus on onnistunut palauttamaan -
jonkinlaisen vakauden valuuttamarkkinoille.
Turkin talous on vankalla perustalla, -
mikä auttaa merkittävästi vakauden saavuttamisessa.
Toimenpiteiden ansiosta liiran arvo onkin vahvistunut huomattavasti; -
se on noussut nyt kuutisen prosenttia suhteessa dollariin.
TV7 kuuli Valkoisen talon virkamieheltä, -
että neuvottelut pastori Brunsonin vapauttamisesta jatkuvat.
Minkäänlaista läpimurtoa ei kuitenkaan ole vielä tapahtunut.
Virkamiehen mukaan USA jatkaa Turkin hallituksen painostamista -
pastori Brunsonin ja muiden vangit- tujen amerikkalaisten vapauttamiseksi.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman